بوطولا 1 د2019-2020 هي لبوطولا رقم 64 فالدوري ديال بوطولا 1. ويمكن تعتابر أيضا لبوطولا رقم 9 فالترتيب الجديد ديال لهيكلة لهرمية دلبوطولات ديال كورة فلمغريب. الوداد البيضاوي هي اللي ربحات النوسخة اللي فاتت، واللي هي موسم 2018-2019. نهضة الزمامرة ورجاء بني ملال دخلو لهاد لبوطولة من مورا ما كانو كايقصرو فبوطولا 2. هاد لعام دّات الرجاء البيضاوي لبوطولا. هاد لفرقة تكلاصات اللولة فالترتيب لعام ب60 نقطة. بلمقابيل هبطات يوسفية برشيد ورجاء بني ملال لبوطولا 2 وشاركو فيها فلموسم دكورة اللي تبع هادا. بدات هاد لبوطولا ف14 شتنبر 2019. فهاد النوسخة تلعب 240 ماتش، وتماركا فيهوم 524 ݣول. سالات هاد لبوطولة فنهار 11 أكتوبر 2020. وقفات لبوطولا من 14 مارس 2020 حتال 27 يوليوز من نفس لعام بسباب جايحة فيروس كورونا 2020 ف لمغريب. هاد لبوطولا هي أطول وحدة دازت فالتاريخ لمغريبي، حيتاش خدات 393 يوم باش تسالي، أولا اللي كايساوي عام و27 يوم. لهدّاف ديال لبوطولا هو إبراهيم لبحراوي ديال سريع واد زم اللي ماركا 16 ݣول، من موراه كايجي وائل نوح السعداوي ديال مولودية وجدة وكريم البركاوي ديال حسنية أكادير اللي سجلو 12 ݣول لكولاّ واحد فيهوم. 1. ^ فالضهر ديال التيشورت. 2. ^ فلكمام. 3. ^ فالشورط.